open-index/open-wikipedia-markdown huggingface dataset:
אנדריה פרגר

**אַנדְרֶיָה פְּרֶגֶר** (בסרבו-קרואטית: **Andreja Preger**; 20 במרץ 1912 – 18 בדצמבר 2015) היה פסנתרן ומוזיקולוג יהודי אשר פעל ביוגוסלביה ובהמשך בסרביה. פרגר כיהן כפרופסור באקדמיה למוזיקה בבלגרד ובאקדמיה לאומנות בנובי סאד.
לפרגר הייתה הכשרה גם במשפטים.

## קורות חייו
אנדריה פרגר נולד ב-1912 בפץ', בהונגריה, אז חלק מהאימפריה האוסטרו-הונגרית, במשפחה של חייט יהודי. אמו הייתה יהודייה ילידת סלובקיה, שהייתה אז גם חלק מאותה האימפריה. הוריו היגרו לזאגרב, שם למד בבית ספר יהודי והיה בתנועת הנוער "השומר הצעיר". בהמשך, רכש תואר דוקטור במשפטים ובמוזיקה באוניברסיטת לייפציג. במהלך מלחמת העולם השנייה, לאחר כיבוש יוגוסלביה על ידי גרמניה הנאצית, עבר לספליט שבאזור הכיבוש האיטלקי ובהמשך הצטרף לכוחות הפרטיזנים של טיטו. במהלך שירותו במחתרת נמנה עם מקימי התיאטרון המחתרתי של הפרטיזנים. לאחר המלחמה מונה למנהל המקצועי של המקהלה על שם האחים ברוך.

במקביל, המשיך בנגינה בפסנתר. הוא ניגן ב-15 תזמורות ביוגוסלביה ובשלוש מחוצה לה, והופיע ב-17 מדינות, ובכללן ארצות הברית, קנדה, ברית המועצות ובריטניה. הופעותיו הוקלטו על גבי תקליטים והושמעו באופן תדיר ברדיו היוגוסלבי. ההרכב הבולט בו פעל נקרא "הטריו של בלגרד", שכלל בנוסף אליו צ'לן וחלילן ופעל בין השנים 1964 – 1984.

פרגר לימד במשך 30 שנה באקדמיה למוזיקה בבלגרד ובאקדמיה לאמנויות בנובי סאד, והעמיד שורה ארוכה של בוגרים.

אנדריה פרגר הלך לעולמו בבלגרד שבסרביה ב-2015 והוא בן 103.

## קישורים חיצוניים

* אנדריה פרגר (ראיון), באתר Centropa, 2001 
* ידיעה על מותו, באתר Blic, 18 בדצמבר 2015 

## הערות שוליים

קטגוריה:פרטיזנים יהודים מיוגוסלביה
קטגוריה:פרטיזנים יהודים מקרואטיה
קטגוריה:פסנתרנים יהודים
קטגוריה:מוזיקאים יהודים סרבים
קטגוריה:מוזיקאים יוגוסלבים
קטגוריה:יהודים יוגוסלבים
קטגוריה:בוגרי אוניברסיטת לייפציג
קטגוריה:אנשי חינוך יהודים סרבים
קטגוריה:יוגוסלבים שנולדו ב-1912
קטגוריה:נפטרים ב-2015
אגדה יפנית

"**אגדה יפנית**" (המוכר במילותיו הראשונות: "**בחמש קם צייד**") הוא פזמון משנת 1972, שנכתב על ידי אהוד מנור והולחן על ידי אריאל זילבר.

השיר בוצע במקור על ידי ליאור ייני, במסגרת הסרט "לאן נעלם דניאל וקס?", אך הביצוע המוכר ביותר שלו הוא של זילבר עצמו משנת 1976, במסגרת האלבום "רוצי שמוליק". השיר הושמע רבות ברדיו במשך עשרות שנים לאחר מכן.

במסגרת חגיגות שנת ה-50 למדינת ישראל, יצא השיר בביצוע מחודש של מתי כספי במסגרת מיזם "עבודה עברית".

## תוכן השיר
מילות השיר מדברות על צייד שבסופו של יום-ציד לא מוצלח רואה באגם זוג ברבורים, ומוציא את תסכולו בכך שהוא יורה חץ באחד מהם. בלילה באה אליו בחלום הברבורה בדמות נערה, מבכה על מות אהובה וקוראת לצייד לחזור לאגם. למחרת הצייד שב לאגם, ובראותו, מנקרת הברבורה בבשרה עד מוות.

פירוש אפשרי של השיר מציג את הצייד, שמסמל את חוסר הסבלנות, הכעס והרוע בעולם, מול הברבורים הלבנים והטהורים, שמסמלים את הטוב והאהבה. בסופו של השיר מחליטה הברבורה להתאבד בזמן שהצייד צופה בה, כדי לגאול עצמה מהכאב על מות אהובה ולנסות במותה לגרום לצייד ייסורי מצפון שאולי יגרמו לו לתקן את דרכיו. השיר מסתיים במילים "כל העולם דממה. כל העולם שממה", שמרמז על אדישות האנושות לעוולות העולם.

### מבנה השיר
השיר מורכב מארבעה בתים שהולכים ומתקצרים: בשני הבתים הראשונים יש 16 שורות, בבית השלישי יש 10 שורות ובבית הרביעי יש 2 שורות.

למרות שהמשקל הראשי של השיר הוא 3/4 (ואלס), חלקים מסוימים בשיר עוברים ל-4/4 ואפילו 5/4.

הבית הראשון מתאר את יומו של הצייד: הכישלון בציד, הפגישה בברבורים והירי בברבור אחד. הבית השני מתאר את חלום הצייד שבו הוא פוגש את הברבורה והיא מזמינה אותו לבוא לנהר. הבית השלישי מתאר את בואו של הצייד לנהר ואת מות הברבורה. הבית הרביעי מתאר את תגובת העולם למקרה.

## נסיבות כתיבת השיר
השיר "אגדה יפנית" נכתב במסגרת הסרט "לאן נעלם דניאל וקס?". עלילת הסרט עקבה אחרי זמר ישראלי (שגילם ליאור ייני) ששהה שנים בארצות הברית, והגיע לחופשת מולדת על מנת לחפש את חברו לתיכון, דניאל ווקס שהיה "מלך הכיתה" והשפיע על כל בני מחזורו. באחת הסצנות הזמר היה צריך לשיר שיר מקורי. את הלחן לשיר החדש חיבר אריאל זילבר והוא גייס את אהוד מנור לטובת כתיבת המילים. הלחן האקזוטי, עם צלילים חריגים יחסית שמניעים את הנרטיב במנגינה ייחודית היוצרת אווירה קסומה, שאהוד מנור ראה כאינטרפרטציה למוזיקה יפנית. בהשפעת ספר שקרא באותם ימים על יפן, החליט מנור לתת לשיר החדש את השם "אגדה יפנית" ולגולל סיפור אגדה נוגה ומרגש.

התרבות היפנית מתבטאת בקו העלילה ובדימויים דוגמת "היא שלחה מקורה, וקרעה בבשרה", מעשה ההתאבדות "ממש במו ידיך" שהושפע מדימויי הלחימה היפנית במערב.

## ביצועים
*ליאור ייני
*שלמה בר והברירה הטבעית
*נתנאלה
*מתי כספי
*אריק סיני
*איה כורם
*גידי גוב
*אריאל זילבר
*רונה קינן
*שלומי שבן 
*נועם טבצ'ניקוב

## קישורים חיצוניים

* יוסי חרסונסקי, אגדה יפנית, באתר "חרסונסקי מיוסיק", 23 בספטמבר 2011

## הערות שוליים

קטגוריה:שירי ליאור ייני
קטגוריה:שירי אריאל זילבר
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי אריאל זילבר
קטגוריה:שירים על בעלי כנף
קטגוריה:שירים על יפן
קטגוריה:שירים על ציידים
סוון הוקונסון

**סוון הוקונסון** (בנורדית עתיקה: **Sveinn Hákonarson**, בנורווגית: **Svein Håkonsson**; 970–1016 לערך) היה רוזן לאדה והשליט-השותף של נורווגיה בין השנים 1000 – 1015. הוא היה בנו של הוקון זיגרודסון. סוון מוזכר לראשונה בהקשר לקרב הוירונגוור, שבו, על פי מחזור העולם, הוא פיקד על כוח של 60 ספינות. לאחר קרב סבולדר שהתקיים בשנת 1000, מונה סוון להיות השליט-השותף של נורווגיה יחד עם אחיו-למחצה, אריק הוקונסון. לאחר שאריק יצא לאנגליה ב-1014, המשיך סוון בתפקידו יחד עם אחיינו, הוקון אריקסון. ב-1015 הגיע אולף האראלדסון לנורווגיה וטען את זכותו לכס המלכות. הוא הביס את סוון ואת בעלי בריתו בקרב נסייאר (Nesjar). סוון נמלט לשוודיה מתוך כוונה לקבץ כוח לכיבוש חוזר של נורווגיה, אך הוא מת ממחלה לפני שהגשים את שאיפתו.

המקורות הכתובים מתקופתו של סוון דלילים מאוד. מעבר לכך קיימים מקורות שבהם הוא מוזכר שנכתבו יותר מ-150 שנה לאחר מותו. ההיסטוריון השוודי, סטפן הלברג טען ב-1972 שסוון היה דמות פיקטיבית ושהוא לא חי מעולם. הוויכוח על טענה זאת היה חלק מוויכוח רחב יותר על ערכן של הסאגות מהמאות ה-12 וה-13 על אירועים מהמאה ה-11 ולפניה וזו דוגמה לספקנות כלפי נכונות המידע המוצג בסאגות, שנפוץ בעיקר בחוגי האקדמיה השוודית. מסקנותיו של הלברג נותרו שנויות במחלוקת.

קטגוריה:אצולה נורווגית
קטגוריה:אנשי צבא נורווגים
קטגוריה:נפטרים ב-1016
איתן פונד

**איתן פוּנד** (נולד בשנת 1990) הוא קצין במילואים בדרגת סגן-אלוף מחטיבת גבעתי שעוטר בעיטור המופת על לחימתו בקרב רפיח, במהלך מבצע צוק איתן.

## ביוגרפיה
איתן פונד נולד בשנת 1990 בשכונת רמות בירושלים. בצעירותו היה חניך ומדריך בתנועת הנוער עזרא. את לימודיו התיכוניים עשה בישיבת חורב ולפני גיוסו למד במחזור כ"א במכינה הקדם-צבאית בני דוד בעלי.

עם גיוסו במרץ 2010 שובץ בחטיבת גבעתי והתנדב לפלוגת הסיור החטיבתית. לאחר סיום מסלול הלוחם יצא לקורס מ"כים וקורס קציני חי"ר. בסיום הקורס שב ליחידה ושובץ כמפקד צוות.

בהמשך שירותו קודם פונד לסגן מפקד הפלס"ר ובתפקיד זה שימש עם פתיחת מבצע צוק איתן, תחת פיקודו של רס"ן , ביולי 2014. במהלך קרב רפיח נהרגו שראל, מפקד צוות לוחם – הדר גולדין, וקשרו – . גופתו של הדר גולדין נחטפה. החוטפים נמלטו באמצעות מנהרת לחימה ופונד יצא למרדף אחריהם. במהלך המרדף מצא פונד ראיות למותו של גולדין, שלא היה ברור עד אז. על תפקודו ואומץ ליבו במהלך הקרב והמבצע כולו הוענק לפונד עיטור המופת, העיטור הגבוה ביותר שהוענק בעקבות מבצע צוק איתן.

בתיאור המעשה נכתב:

מיד לאחר המבצע טען במספר אירועים נפרדים כי רק ביצע את חובתו וכי הוא לא חושב שהוא ראוי לצל"ש.

לאחר מבצע צוק איתן המשיך פונד בתפקידו כסגן מפקד הפלס"ר. בדצמבר 2014 זכה, יחד עם רסאן עליאן, באות הוקרה מטעם מרכז מורשת מנחם בגין. בסיום תפקידו בפלס"ר, בתחילת שנת 2015, יצא פונד לקורס מפקדי פלוגות. בסיום הקורס מונה למפקד פלוגת טירונים (מחזור אוג' 15) בפלוגת תומר. על המינוי הורה מפקד חטיבת גבעתי, עופר וינטר, במטרה לתת לגדוד תדמית קרבית יותר. בינואר 2016 הועבר לתפקיד מפקד פלוגה בקורס מ"כים של גדוד 906 (שועלי הנגב) בביסלמ"ח. לאחר סיום הקורס שבו פיקד, השתחרר מצה"ל. בשירות המילואים משרת בגדוד הסיור של חטיבה 828, הוא נבחר למצטיין קצין חי"ר וצנחנים ראשי לקראת יום העצמאות ב-2022.
במלחמת חרבות ברזל כיהן כסגן מפקד גדוד 6828 בחטיבה 828 בעקבות פציעתו של מפקד הגדס"ר איתמר איתם, אשר נפצע מירי צלף במהלך לחימה, מונה פונד למלא את מקומו למשך מספר חודשים. בשנת 2025 מונה למפקד גדס"ר 6828 בחטיבת ביסלמ"ח.

פונד נשוי להדרה, שאיתה התארס מיד לאחר מבצע צוק איתן, ומתגורר בסנסנה. לזוג שתי בנות ובן.

## קישורים חיצוניים
* 
* 
* 

## הערות שוליים

קטגוריה:בוגרי ישיבת חורב-ירושלים
קטגוריה:בוגרי תנועת עזרא
קטגוריה:בוגרי מכינה קדם-צבאית בני דוד
קטגוריה:לוחמי חטיבת גבעתי
קטגוריה:מעוטרי עיטור המופת
קטגוריה:סגני-אלופים בצה"ל
קטגוריה:רמות אלון: אישים
קטגוריה:חיילי צה"ל במבצע צוק איתן
קטגוריה:סנסנה
קטגוריה:מועצה אזורית הר חברון: אישים
קטגוריה:יישובים קהילתיים: אישים
קטגוריה:ישראלים שנולדו ב-1990
Afterlife (שיר של אוונג'ד סוונפולד)

**Afterlife** הוא שיר מאת הלהקה אוונג'ד סוונפולד. השיר יצא כסינגל השלישי מתוך אלבומם שנקרא Avenged Sevenfold. השיר כולל תזמורת כלי קשת, והוא נכתב על ידי מתופף הלהקה- The Rev. באתר הרשמי של הלהקה, השיר נבחר בידי הקהל לטוב ביותר מתוך האלבום. השיר והווידאו קליפ שוחררו בתחילת שנת 2008. 

הווידאו לשיר בוים בידי וויין אישם, שצילם וביים סרטונים רבים עבור להקות כמו ג'ודס פריסט, מוטלי קרו ובון ג'ובי. בגרסת האלבום של השיר, יש נגינת כינורות באינטרו (פתיח השיר) וגם בהמשך השיר, אשר נחתכו מהסרטון, יחד עם הגשר בו נשמעים קולותיו של המתופף The Rev. 
השיר זמין להורדה דרך תוכן ההורדות של המשחק *Rock Band* וגיטאר הירו 5, וכמו גם מופיע במשחק הווידאו *NHL 09*. הוא שוחרר עבור *Rocksmith* ב-30 באוקטובר 2012. 
השיר גם זמין במשחק *Rock Band Track Pack: Volume  2*.

## וידאו קליפ
הווידאו לשיר (ששוחרר חוקית ב-13 במרץ 2008 בידי האחים וורנר והלהקה) מכיל צילומים של הלהקה מופיעה על במה קטנה, חדר לבן עם תאורה כהה וגם קליפים של M. Shadows רץ ללא חולצה, זאקי ונג'נס רוקד עם אישה, סיניסטר גייטס מחזיק גולגולת של שלד בין נרות דולקים, The Rev שוכב על הרצפה עם עכביש על פניו, וג'וני כרייסט מחזיק יונים שאותן משחרר בהמשך הסרטון.

## משמעות המילים
השיר מספר אודות איש שמת בצעירותו ומוצא עצמו בגן עדן. כאשר נכנס, הוא מבין כי בעצם נותרו לו עוד המון דברים לעשות בכדור הארץ, וכדי לחזור ולתקן את הכל, עליו לברוח מהחיים שלאחר המוות או באנגלית- Afterlife, כפי שכותרת השיר מציעה (חלק זה הוזכר בידי זאקי ונג'נס בסרטון "Making of Afterlife").

## Tracklisting
**סינגל קידום;**
# "Afterlife" (עריכת רדיו) - 4:02

**סינגל;**
# "Afterlife" (גרסת האלבום) - 5:54
# "Critical Acclaim" (הופעה חיה בהוליווד) - 5:22

## במצעדי פזמונים
עד כה, Afterlife הוא הסינגל המדורג כגבוה ביותר מבין שני הסינגלים מהאלבומים האחרונים "Bat Country" ו-"Almost Easy", תוך שהגיע לרשימת 20 השירים המובילים בשני מצעדי רוק. זמן לאחר מה, הישג זה נעקף על ידי שני שירים אחרים של הלהקה, הנקראים "So Far Away" ו-"Welcome To The Family".

## מבצעים
*M. Shadows - קולות מובילים
*זאקי ונג'נס - גיטרת קצב, קולות רקע
*The Rev - תופים, קולות רקע
*סיניסטר גייטס - גיטרה מובילה, קולות רקע
*ג'וני כרייסט - גיטרה באס

## קישורים חיצוניים

## הערות שוליים

קטגוריה:שירים באנגלית
פרס NAACP Image

**פרס NAACP Image** הוא פרס המוענק החל מ-1967 מטעם ארגון האיגוד הלאומי לקידום אנשים צבעוניים (National Association for the Advancement of Colored People) האמריקאי, לאנשים של צבע, שהצטיינו בתחומי התרבות השונים: קולנוע, טלוויזיה, מוזיקה וספרות. בדומה לפרס אוסקר ופרס גראמי, מוענק הפרס במגוון קטגוריות, שנכון ל-2015 עומד מספרן על 35. בנוסף מוענק מדי פעם פרס מיוחד למפעל חיים כללי בתחומי התרבות. טקס הענקת הפרס, המתנהל בלוס אנג'לס, משודר החל משנת 1994 בטלוויזיה ברשת פוקס.

## קטגוריות הפרס

## קישורים חיצוניים
* 

NAACP Image
NAACP Image
NAACP Image
NAACP Image
קטגוריה:ארצות הברית: טלוויזיה
קטגוריה:מוזיקה אמריקאית
קטגוריה:ספרות אמריקאית
רן קדוש

**רן קדוש** (נולד ב-4 באוקטובר 1985) הוא כדורגלן עבר ישראלי, ששיחק בתפקיד השוער, ומשמש כיום כמאמן שוערים בהפועל חיפה.

## קריירה
ממוזער|300px|קדוש במדי הפועל חיפה, 2018
קדוש החל לשחק כדורגל במחלקת הנוער של עירוני ראשון לציון. כשהיה בן 17 חתם על חוזה לחמש שנים במועדון, ובגיל 19 הפך לשוער הראשון של הקבוצה הבוגרת ששיחקה בליגה הלאומית. בעונת  הושאל להפועל רעננה ולאחר מכן שיחק גם בהפועל בני לוד. בקיץ  הושאל להכח עמידר רמת גן, אך לאחר שני משחקים עם הקבוצה בגביע הטוטו הוא הצטרף לסקציה נס ציונה. בקיץ  עזב את ישראל וחתם בברנט מהליגה הרביעית באנגליה, בה שימש כשוער שני.

לקראת עונת  חזר לישראל וחתם בבני יהודה תל אביב כשוער שני. ב-2 באוגוסט 2009 ערך את הופעת הכורה שלו במדי הקבוצה, כשפתח בהרכב במשחק מול הפועל תל אביב שהסתיים בתיקו 1–1. ב-2 בינואר 2010 ערך את הופעת הבכורה שלו בליגת העל, כאשר פתח בהרכב הקבוצה בהפסד 2–3 למועדון ספורט אשדוד. במהלך גמר גביע המדינה נכנס כמחליף בדקה ה-52 לאחר שהשוער הראשון דלה איינוגבה הורחק. הוא לא הצליח למנוע את ההפסד 1–3 להפועל תל אביב, אך אחד המשחקים הזכורים בקריירה שלו היה כמה ימים לאחר מכן כאשר שימש כמחליפו של איינוגבה המורחק במשחק הליגה האחרון מול מכבי חיפה, כאשר הצליח להדוף פעם אחר פעם את נסיונותיהם של שחקני חיפה להבקיע שער נוסף מנת להבטיח אליפות. בסופו של דבר הסתיים המשחק בתיקו 1–1 והפועל תל אביב זכתה באליפות.

בקיץ  חתם בהפועל חיפה, אך בששת המשחקים הראשונים של העונה הפסידה חיפה וקדוש הודח מההרכב. בקיץ  הצטרף להפועל אסי גלבוע מליגה א', ובינואר  חתם בסקציה נס ציונה מהליגה הלאומית. בעונת  חזר לשחק בליגה א', תחילה במכבי עירוני קריית מלאכי וכעבור חצי שנה חתם בבית"ר כפר סבא.

בקיץ  חזר לליגת העל כאשר חתם בבני סכנין. ב-13 בדצמבר 2014 ערך את הופעת הבכורה שלו במועדון, כשנכנס כמחליף בניצחון 2–0 על הפועל באר שבע. עם פיטוריו של גיא לוי ומינויו של אלי כהן למאמן הפך לשוער הראשון של המועדון. בסך הכל שיחק שנתיים בבני סכנין, במהלכן התחרה על עמדת השוער הראשון של הקבוצה מול מחמוד קנדיל, וערך 39 הופעות בליגת העל.

ב-14 ביולי 2016 חתם בהפועל כפר סבא, ובעונת 2016/2017 שימש כשוער ראשון בקבוצה, אך בסופה ירד עמה לליגה הלאומית. ב-6 ביולי 2017 חזר לקדנציה נוספת בהפועל חיפה כשוער שני. ב-9 ביוני 2021 חזר לבני יהודה תל אביב מהליגה הלאומית. ב-28 באוגוסט 2022 חזר להפועל חיפה.

ב-19 ביוני 2023 פרש ממשחק פעיל ומונה למאמן השוערים של הפועל חיפה.

## תארים
;הפועל חיפה
*גביע המדינה: 2017/2018
* אלוף האלופים: 2018

## קישורים חיצוניים

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:כדורגלני הפועל ראשון לציון
קטגוריה:כדורגלני הפועל רעננה
קטגוריה:כדורגלני הפועל בני לוד
קטגוריה:כדורגלני הכח עמידר רמת גן
קטגוריה:כדורגלני סקציה נס ציונה
קטגוריה:כדורגלני בארנט
קטגוריה:כדורגלני בני יהודה תל אביב
קטגוריה:כדורגלני הפועל חיפה
קטגוריה:כדורגלני מכבי עירוני קריית מלאכי
קטגוריה:כדורגלני בית"ר כפר סבא
קטגוריה:כדורגלני בני סכנין
קטגוריה:כדורגלני הפועל כפר סבא
קטגוריה:כדורגלנים ישראלים באנגליה
קטגוריה:מעלה אדומים: כדורגלנים
קטגוריה:ישראלים שנולדו ב-1985
דראפט ההרחבה של שנת 1966 ב-NBA

**דראפט ההרחבה של שנת 1966 בליגת ה-NBA** היה דראפט ההרחבה השני בתולדות הליגה. הדראפט התקיים בין 30 באפריל ו-1 במאי 1966 בעקבות הצטרפותה הצפויה של שיקגו בולס לליגה בעונת .

## תהליך הבחירה
בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. לפני תחילת הדראפט, דיק קליין, הג'נרל מנג'ר של הבולס הצליח לשכנע את הקבוצות לצמצם את מספר השחקנים המוגנים משמונה לשבעה בכל קבוצה. בתמורה, התחייב קליין כי בכל סיבוב הקבוצה תבחר שחקן שנבחר בדראפט האחרון, כבחירה האחרונה (במקום כבחירה הראשונה כפי שתוכנן מראש). בנוסף, הבטיח קליין לרד אאורבך, נשיא ומאמן הבוסטון סלטיקס כי לא יבחר בקיי סי ג'ונס, בתנאי שאורבך ייפגש עמו ויסייע לו בגיבוש דעה לגבי שחקנים שונים בליגה.

ביום הראשון של הדראפט בחרה הקבוצה שחקנים מהאזור המזרחי וביום השני בחרה בשחקנים מהאזור המערבי. סך הכול בחרה הקבוצה 18 שחקנים, שני שחקנים מכל אחת הקבוצות הקיימות. הבחירות של הקבוצה בדראפט כללו את הבחירה הראשונה בדראפט, לשעבר, בוב בוזר, ג'וני קר, שרשם לזכותו שלוש הופעות במשחקי האולסטאר ולן צ'אפל שהשתתף באולסטאר פעם אחת. קר הודיע על פרישה ממשחק פעיל לפני תחילת העונה ומונה למאמן הקבוצה הראשון. אל ביאנצ'י, בחירה נוספת בדראפט, הודיע על פרישה ממשחק ומונה להיות עוזר המאמן. קליין תכנן למנות את קר וביאנצ'י למאמנים עוד בטרם הדראפט, אך כיוון שכשחקנים היו עדיין תחת חוזה נאלץ לבחור אותם בדראפט ואז למנותם לתפקיד. מתוך 18 השחקנים שנבחרו בדראפט 10 שחקנים שיחקו בקבוצה בעונת הבכורה שלה, אך רק שישה שחקנים שיחקנו יותר מעונה אחת במדי הקבוצה. ג'רי סלואן, שנבחר הדראפט, נבחר להשתתף במשחק האולסטאר של שנת 1967 והפך להיות השחקן הראשון בתולדות המועדון ששיחק באולסטאר.

## שחקנים שנבחרו בדראפט

## הערות שוליים

קטגוריה:דראפט הרחבה: NBA
קטגוריה:1966 בספורט
קטגוריה:1966 בארצות הברית
כיוון דרופ סי

ממוזער|שמאל|כיוון דרופ סי (CGCFAD)
**כיוון דרופ סי** (באנגלית: **Drop C tuning**) הוא כיוון גיטרה חלופי, בו לפחות מיתר אחד מורד לתו דו (באנגלית C), אך לרוב הכוונה היא לכיוון המיתרים CGCFAD (מהנמוך לגבוה: דו, סול, דו, פה, לה ורה) שניתן גם לתאר ככיוון די (D tuning) עם מיתר שישי מונמך לדו, או לחלופין כיוון דרופ די (Drop D tuning) בטרנספוזיציה של טון למטה.
בגלל הטון הכללי הכבד יותר, כיוון זה משמש בעיקר בסגנונות רוק והבי מטאל.

## וריאציות
* CGDGBE (דו-סול-רה-סול-סי-מי): הנמכה של מיתר מי הנמוך אל התו דו, והנמכת המיתר לה לסול, כדי ליצור מרווח של קווינטה בין שני התווים הנמוכים מאוד, דבר הידוע גם בשם אקורד כוח.
* CADGBE (דו-לה-רה-סול-סי-מי): זה מושג בכך שלוקחים את הכיוון הסטנדרטי (EADGBE), ומנמיכים את מיתר מי הנמוך לדו, וכל שאר המיתרים נותרים בכיוון הסטנדרטי.

## שימוש בדרופ סי
### בצורה CGCFAD

*A Day To Remember
*August Burns Red
*אלטר ברידג'- בשירים מסוימים כמו "Isolation".
*Architects- באלבומם "Nightmare".
*אסקינג אלכסנדריה- באלבומם "Reckless & Relentless" ובשיר "Break Down The Walls".
*Arch/Matheos
*At the Gates
*Atreyu
*Black Label Society
*Black Veil Brides
*ביפי קליירו - בשירים רבים כגון "That Golden Rule", "The Captain", "Living Is A Problem Because Everything Dies" & "Stingin' Belle".
*Black Stone Cherry
*בורן אוף אוסיריס
*ברייקינג בנג'מין
*באקטהד
*בולט פור מיי ואלנטיין
*Children of Bodom
*Chimaira
*Corrosion of Conformity
*Dååth
*דפטונס - באלבום **"White Pony"** ושירים נוספים מהאלבומים המאוחרים יותר.
*Deez Nuts|*Edguy ב-"Ministry of Saints"
*אנטר שיקארי
*Escape the Fate
*אוונסנס בחלק מהשירים.
*Falling in Reverse
*גודסמאק
*האמרפול בשיר "One More Time".
*I, the Breather
*Killswitch Engage
*מטאליקה – ברוב השירים מתוך St. Anger.וב-Lulu.
*ניל יאנג
*ניקלבק (בחלק מהשירים)
*Nine Inch Nails - בעיקר "Into The Void".
*נירוונה (להקה)
*Of Mice & Men
*פנטרה
*Parkway Drive
*Periphery
*פורקיופיין טרי
*P.O.D. (להקה)
*קווינס אוף דה סטון אייג'
*רמשטיין - מאז "Mein Herz brennt" מתוך האלבום "Mutter".
*Red Jumpsuit Apparatus
*סית'ר- מאז האלבום "Finding Beauty in Negative Spaces".
*Sick Puppies|*סקילט- בחלק מהשירים, כגון "Monster".
*סיסטם אוף אה דאון - בשלושת האלבומים הראשונים "*Question!*" מתוך Mezmerize ו-"Dreaming" מתוך "''Hypnotize.
*Texas in July
*The Faceless
*ת'רי דייז גרייס באלבום One-X.
*The Black Dahlia Murder בכל האלבומים עד "Unhallowed".
*דה יוזד
*אוריה היפ בשיר "The Wizard".
*וופלי וידופליאסובה
*וינטרסן
*ילווקארד

### בצורה CADGBE
* בוב דילן – בעיקר בתקופה של השנים 1965-1966.
* ג'ון מאייר (מוזיקאי) – בשיר "Neon".
* מיוז – בשיר "Map Of The Problematique" & "Dead Inside"
* ניקלבק
*בראד ריצ'טר – on the piece "Flirtation"

### בצורה CGDGBE
* ריצ'רד ת'ומפסון
* סאונדגארדן

## הערות שוליים

קטגוריה:הרמוניה
קטגוריה:גיטרה
דראפט ההרחבה של שנת 1961 ב-NBA

**דראפט ההרחבה של שנת 1961 בליגת ה-NBA** היה דראפט ההרחבה הראשון שנערך בתולדות הליגה. הדראפט התקיים ב-26 באפריל 1961 בעקבות הצטרפתה הצפויה של שיקגו פקרס לליגה בעונת . עם השנים עברה הקבוצה מספר גלגולים וכיום היא נקראת וושינגטון ויזארדס.

## תהליך הבחירה
בדראפט הרחבה לכל קבוצה יש אפשרות "להגן" על חלק משחקני הסגל שלה, בחירת השחקנים מתבצעת מתוך רשימת השחקנים הלא-מוגנים. בדראפט הנוכחי כל קבוצה יכלה להגן על שמונה משחקני הסגל שלה. בדראפט התקיים סיבוב בחירה אחד בו בחרה הקבוצה שחקן אחד מכל אחת מהקבוצות בליגה.

הפקרס בחרו בארצ'י דיס, לשעבר בחירה שנייה בדראפט של שנת 1958, אך הוא שיחק רק תקופה קצרה בקבוצה בטרם הועבר בטרייד יחד עם ברני קייבל לסנט לואיס הוקס בתמורה לסיהוגו גרין, הבחירה הראשונה בדראפט 1956. דייב באד, שנבחר בדראפט מניו יורק ניקס, הועבר חזרה לניקס בטרייד תמורת צ'ארלי טיירה ובוב מקניל, מבלי ששיחק במדי הפקרס. שישה שחקנים מתוך השמונה שנבחרו בדראפט שיחקו בקבוצה בעונת הבכורה שלה, אך רק שני שחקנים שיחקו בקבוצה יותר מעונה אחת.

## שחקנים שנבחרו בדראפט

## הערות שוליים

קטגוריה:דראפט הרחבה: NBA
קטגוריה:1961 בספורט
קטגוריה:1961 בארצות הברית
רוקיטנה

**רוקיטנה** (באוקראינית: **Рокитне**; בפולנית: **Rokitno**; ביידיש: **רעקיטנע**) היא עיירת מחוז במחוז רובנו שבמערב אוקראינה, בה התקיימה עד השואה קהילה יהודית.

רוקיטנה החלה במאה ה-17 ככפר חקלאי, ובשנות ה-60 של המאה ה-19 עברה לבעלות הסנאטור הרוסי אוחוטניקוב, שעל שמו נקראה העיירה עד שנת 1922. משנת 1921 נכללה העיירה בתחום הרפובליקה הפולנית השנייה.

## יהודי רוקיטנה
מספר היהודים ברוקיטנה גדל עם חיבורה למסילת הברזל בקו קייב-סארני-קובל, ועם בניית בית חרושת לזכוכית במקום. בסוף שנת 1917 סבלו יהודי העיירה מגייסותיו של סימון פטליורה, אשר הוציאו להורג מספר יהודים מהיישוב, והטילו על הקהילה לשלם סכומי כופר. עם תחילת השלטון הפולני בעיירה, סבלו יהודיה ממעשי התעללות שביצעו בהם חיילי הצבא הכחול.

בין מלחמות העולם נמנו בעיירה כ-700 יהודים, כחמישית מתושביה, ופעלו בה תלמוד תורה ובית ספר עברי, לצד תנועות נוער ציוניות ושל תנועת הבונד. הפעילות הציבורית היהודית בעיירה נאסרה עם כיבוש האזור בידי הסובייטים בספטמבר 1939. עם נסיגת הצבא האדום מאזור העיירה בפרוץ מבצע ברברוסה, התפנו מהיישוב רבים מיהודיו.

לאחר כניסת הגרמנים לעיירה, הטילו על יהודיה גזירות שונות, ובהן חובת ענידת סרט זרוע וחובת תשלום סכומי כופר. ב-15 באפריל 1942 רוכזו כ-1,650 יהודי העיירה וכפרי הסביבה שלה בגטו שהוקם בה, אליו נאסרה הכנסת מזון.

ב-26 באוגוסט 1942 ציוו שוטרים גרמנים ואוקראינים על יהודי הגטו להתכנס בכיכר המרכזית בעיירה. בשלב זה החלה בריחה המונית מהגטו, וכ-700 יהודים הצליחו להגיע ליערות הסביבה כמו ברזוב. בד בבד רצחו השוטרים כמה מאות יהודים בכיכר, וכ-800 היהודים הנותרים הוסעו בקרונות משא למחנה פולסקה שבסארני, ממנו שולחו בהמשך להשמדה. אחר היהודים הנמלטים מהגטו ערכו הגרמנים והאוקראינים מצוד.

## קישורים חיצוניים

* 
* 
* 
* 
* 
* 
* 

קטגוריה:מחוז רובנו: יישובים
קטגוריה:קהילות יהודיות באוקראינה
קטגוריה:גטאות באוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו ב-1888
אריה האבן של המדאן

ממוזער|שמאל|250px|אריה האבן של המדאן
**אריה האבן של המדאן** (בפרסית: **شیر سنگی همدان**, תעתיק: שיר-י סנגי-י המדאן) הוא מונומנט היסטורי בעיר המדאן שבאיראן.

אריה האבן – חלק אחד מתוך "שער האריות" – ניצב על גבעה שבה היה קיים כנראה בית קברות מהתקופה הפרתית.
כאשר נבנה הפסל לראשונה, הוא כלל חלק נוסף, מקביל, ויחד שני החלקים היוו את שער הכניסה העתיק לעיר. במהלך הכיבוש המוסלמי של פרס, הערבים המוסלמים קראו לשער "שער האריה" (בערבית: باب‌ الاسد).
השערים נהרסו בשנת 931 בזמן השתלטות הדילמים על העיר.

מייסד השושלת הזיארית, מרדאוויג' (مرداویج) ניסה ללא הצלחה להעביר את האריות לעיר רַי (شهر ری). מרוב כעס על כישלונו בהעברת הפסלים, מרדאוויג' ציווה להרוס אותם. אריה אחד נהרס כליל, ואילו השני סבל מנזק חלקי: רגליו הקדמיות נשברו והוא הופל ארצה. האריה ההרוס חלקית שכב שרוע על צידו על הארץ עד שנת 1949, אז הוא הורם שנית בעזרת זרוע תומכת שחוברה אליו.

הארגון למורשת תרבותית באיראן מספר כי בתחילה סברו שהאריות נבנו בפקודת אלכסנדר הגדול כדי לציין את מותו של חברו הקרוב הפאיסטיון.

בקרב נשות העיר התפתחה אמונה טפלה לפיה אישה עקרה הנוגעת בפסל תזכה להתעבר וללדת. 

## לקריאה נוספת

* W. R. Lethaby, "Greek lion monuments", *The Journal of Hellenic Studies,* Volume 38, pp. 37-44


## קישורים חיצוניים

## הערות שוליים

קטגוריה:פסלי אריות
קטגוריה:פרובינציית המדאן: מבנים
סמבה ד'אור

פרס **סמבה ד'אור** (מילולית: סמבת הזהב, ע"ש פרס הבלון ד'אור) הוא פרס כדורגל שנתי המוענק על ידי מגזין הכדורגל Sambafoot מאז שנת 2008 לכדורגלן הברזילאי המצטיין המשחק באירופה. הפרס מחולק בהתאם לתוצאות הצבעה של שלושה מקצי שופטים: עיתונאים, כדורגלנים והצבעות אינטרנטיות של קוראים.

## זוכי הפרס

## קישורים חיצוניים
*אתר הפרס

קטגוריה:פרסי כדורגלן השנה
קטגוריה:ברזיל: כדורגל
משפחת בוש

330px|ממוזער|משפחת בוש בבית הלבן, 2005
330px|ממוזער|משפחת בוש ביוסטון, 1992
**משפחת בוש** היא אחת המשפחות הבולטות והמשפיעות ביותר בארצות הברית. לאורך השנים משפחת בוש טבעה את חותמה בנוף הפוליטי האמריקני ובניה הגיעו גם לעמדות בולטות בעולם העסקי. מוצאה האירופאי של המשפחה הוא אנגלי וגרמני, ובעולם החדש שורשיה נטועים היטב עד לעבר הקולוניאלי של ארצות הברית. שני בניה המפורסמים ביותר של המשפחה הם ג'ורג' הרברט ווקר בוש אשר כיהן כסגנו של הנשיא רונלד רייגן ולאחר מכן כנשיא ארצות הברית ה-41, ובנו ג'ורג' ווקר בוש אשר כיהן כמושל טקסס ולאחר מכן כנשיא ארצות הברית ה-43. פרסקוט בוש, סב המשפחה, כיהן למעלה מעשר שנים כסנאטור מטעם מדינת קונטיקט. בן נוסף של ג'ורג' הרברט ווקר בוש, ג'ב בוש, כיהן כמושל פלורידה ובעקבות אחיו ואביו, אף הוא ניסה לימים להתמודד גם הוא לנשיאות. כמה מבניה הצעירים של המשפחה מובילים גם הם קריירות פוליטיות זוטרות. בעבר התגוררה המשפחה בעיקר בצפון מזרח ארצות הברית, סביב מדינת ניו יורק. החל משנות ה-50 חלק הארי של המשפחה מתגורר בטקסס.

## תולדות המשפחה
### שורשי המשפחה
 


קובץ:George Bush1796 retouched.jpg|חוקר המקרא ג'ורג' בוש (1796-1859)
קובץ:DDavis.jpg|הסנאטור והשופט דייוויד דייוויס (1815-1886) 
קובץ:SP Bush.jpg|התעשיין סמואל פרסקוט בוש (1863-1948) 
קובץ: Prescott and Dorothy Bush - NARA - 186385.tif|הסנאטור פרסקוט שלדון בוש (1895-1972) ורעייתו דורותי
 

### ג'ורג' הרברט ווקר בוש וצאצאיו
 

## פוליטיקאים בני המשפחה

## נכסים משפחתיים

## אילן יוחסין

## לקריאה נוספת

* Schweizer, P. 2005. *The Bushes: Portrait of a Dynasty*. New York: Random House
* Phillips, K. 2004. *American Dynasty: Aristocracy, Fortune, and the Politics of Deceit in the House of Bush*. New York: Penguin Group
* Baker, R. 2009. *Family of Secrets: The Bush Dynasty, America's Invisible Government, and the Hidden History of the Last Fifty Years*. New York: Bloomsbury Publishing


## קישורים חיצוניים

## הערות שוליים

*
ריובייץ

**ריובייץ** (בפולנית: **Rejowiec**; ביידיש: **רייוויץ**) הוא כפר במחוז חלם שבפרובינציית לובלין בפולין, בו התקיימה עד השואה קהילה יהודית גדולה, ואשר בו פעל גטו גדול בתקופת השואה.

## תולדות היישוב
היישוב נוסד במאה ה-16 בידי הסופר והאציל מיקולאי ריי הקלוויניסטי, ועל שמו הוא קרוי. בשנת 1547 הוענקו ליישוב זכויות עיר והיתרים לערוך ירידים שנתיים.

בסוף המאה ה-19 הוקמו ביישוב מספר מפעלי תעשייה, כשהגדולים שבהם היו בתי חרושת לזכוכית ולמלט.

## יהודי ריובייץ
יהודים ישבו בכפר מאמצע המאה ה-16, ומסוף המאה ה-17 התקיימה ביישוב קהילה מאורגנת. מאמצע המאה ה-19 היוו היהודים כ-80% מתושבי היישוב. בנובמבר 1904 פרצו ביישוב מהומות אנטישמיות, אך קבוצת הגנה עצמית של הבונד הצליחה להדוף את הפורעים. במהלך מלחמת העולם הראשונה גירשו הרוסים את רוב יהודי היישוב ממנו, ושרפו את בית הכנסת בו. באפריל 1919 נערכו פרעות נוספות ביהודי היישוב.

לאחר המלחמה, השתקמה הקהילה ביישוב, והתקיימה בו פעילות של המפלגות הציוניות, של הבונד ושל אגודת ישראל. בין מלחמות העולם נמנו ביישוב כ-2,600 יהודים, כ-80% מתושביו. בשנת 1937 חודשו הפרעות ביהודי היישוב, שלוו גם בחרם כלכלי, תוך הצבת משמרות בפתח חנויות היהודים בו.

### בשואה
עם כיבוש היישוב בידי הגרמנים בסוף ספטמבר 1939, הטילו אלו גזירות שונות על יהודיו, ובהן החרמת רכוש, הטלת תשלומי כופר וגיוס לעבודות כפייה. מעת לעת הגיעו ליישוב אנשי ס"ס, וביצעו מעשי התעללות ורצח ביהודיו.

באביב 1941 רוכזו יהודי היישוב, כמו גם כ-1,300 מגורשים יהודים מלובלין ומקרקוב, בגטו שהוקם ביישוב, בו מתו רבים מהם ממגפות ומרעב. בסוף 1941 נמנו בגטו 2,380 יהודים.

ב-7 באפריל 1942 נערכה בגטו שביישוב אקציה המונית, בה נורו במקום חולים וקשישים, ויתר היהודים הוצעדו כ-4 ק"מ עד תחנת הרכבת האזורית, ממנה שולחו לאחר התעללות בקרונות משא דחוסים למחנה ההשמדה בלז'ץ.

לאחר האקציה הובאו לגטו שביישוב כ-2,000 יהודים שגורשו מצ'כוסלובקיה ומברלין. ב-2 במאי 1942 שולחו כ-2,700 יהודים מהגטו למחנה ההשמדה סוביבור, וכ-300 יהודים שולחו למחנה עבודה. כעבור כשלושה שבועות הובאו לגטו שביישוב כ-3,650 יהודים נוספים שגורשו מסלובקיה. בתקופה זו ניסו להימלט מהגטו יהודים רבים, אך אלו נתפסו, ונרצחו במקום.

באוקטובר 1942 גורשו כ-2,400 מיהודי הגטו לסוביבור ולמיידנק. לאחר מכן, הפך הגטו שביישוב למחנה עבודה, בו נרצחו מעת לעת קבוצות של יהודים. ב-7 באפריל 1943 וב-2 ביולי 1943 שולחו אחרוני יהודי הגטו למיידנק.

16 עובדי כפייה יהודים אחרונים שהושארו ביישוב נרצחו ביולי 1944, כמה ימים לפני שחרור האזור.

ארגון יוצאי רייביץ, המקיים את פעילותו בישראל. דואג לזכור את הנספים. הוא מקיים כל שנה אזכרה ב-ג' חוה"מ פסח.

## רייביץ כיום
כיום לא מתגוררים ברייביץ יהודים ואין זכר לקהילה היהודית הענפה שהתקיימה ברייביץ לפני המלחמה. בשנת 2003 תרמה משפחת פכטר מצאצאי רייביץ המתגוררת בארצות הברית כסף לגידור בית הקברות. ביחד עם עזרה של תושב מקומי נמצא שטח בית הקברות היהודי (לא נשארה בו אף מצבה). המקום גודר וגם נבנתה בו מצבה משאריות אבני המצבות. המצבה נבנתה בהשראת המצבה הקיימת בישראל בשדרת הקהילות בבית הקברות בחולון.

קיים גם קהילה חרדית בעיירה מונסי בניו יורק על שם קהילת רייביץ ורבניה.

## קישורים חיצוניים

* ריובייץ באתר מרכז מורשת יהדות פולין
* 
* 
* 

קטגוריה:לובלין (פרובינציה): יישובים
קטגוריה:לובלין (פרובינציה): עיירות יהודיות
קטגוריה:גטאות בפולין
עונת 1968/1969 בליגה הלאומית

**עונת 1968/1969** בליגה הלאומית הייתה העונה ה-13 של הליגה הלאומית כליגת הכדורגל הבכירה בישראל.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי יחס שערים. הליגה כללה 16 קבוצות. הקבוצות שעלו לליגה הלאומית לעונת 1968/1969 היו הפועל כפר סבא ובית"ר ירושלים. העונה החלה ב-2 בנובמבר 1968 והסתיימה ב-21 ביוני 1969. בתום העונה סיימה הפועל תל אביב במקום הראשון וזכתה באליפות. המבקיע המצטיין של העונה היה מרדכי שפיגלר ממכבי נתניה שכבש 25 שערים. 

בסיום העונה מכבי שעריים והפועל רמת גן ירדו ליגה. הקבוצות שעלו לליגה הלאומית לעונת 1969/1970 היו מכבי פתח תקווה ובית"ר תל אביב. 
## טבלת הליגה

## ראו גם
* גביע ה-20

## קישורים חיצוניים
* סיכום סטטיסטי של העונה, מתוך עיתון מעריב, 23 ביוני 1969

קטגוריה:1968 בישראל: כדורגל
קטגוריה:1969 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1968
קטגוריה:תחרויות כדורגל ב-1969
בורסייט (אנטנה)

בטלקומוניקציה וטכנולוגיות מכ"ם, **בּוֹרְסַייט **(מאנגלית: **Boresight**) הוא מושג המשמש לתיאור הציר בו יש לאנטנה כיוונית את השבח הגדול ביותר (ולכן בו עצמת השידור תהיה הגבוהה ביותר). עבור מרבית האנטנות, הבורסייט הוא ציר הסימטריה של האנטנה. עבור אנטנה פרבולית , הבורסייט הוא ציר הסימטריה של הצלחת הפרבולית, ועקום הקרינה של האנטנה (האונה הראשית) סימטרי ביחס לציר הבורסייט.

עבור מרבית האנטנות, הבורסייט קבוע המושפע מצורת האנטנה ואינו ניתן לשינוי, אולם עבור אנטנות מסוימות כגון אנטנת מערך מופע, הוא אינו קבוע מפני שיש להן יכולת לכוון את האלומה באופן אלקטרוני, שינוי זווית הבורסייט בעזרת הזחות מופע של גלי הרדיו הנפלטים האלמנטים שונים של האנטנה (למעשה אנטנות אלו אפילו יכולות לשלוח אלומות לכמה כיוונים בו זמנית).

המושג **בורסייט** הגיח מתחום השידור בשבח גבוה, או HGA (ראשי תיבות של High-Gain Antenna) כגון זה של אנטנות פרבוליות אשר מפיקות אלומות שידור צרות וממוקדות. אלו קשות לכיוון מדויק עבור אנטנה קולטת רחוקה ולכן נפוץ לראותן מופיעות עם מעין בורסייט אופטי המסייע בכיוון.

קטגוריה:מכ"ם
קטגוריה:אנטנות
עקום קרינה

שמאל|ממוזער|עקום קרינה תלת־ממדי. המרחק מהמרכז מבטא את עצמת הקרינה. האיור העליון מאפיין אנטנה כיוונית והתחתון מאפיין אנטנה כל־כיוונית (omnidirectional antenna).
**עקום קרינה** (באנגלית: **Radiation Pattern**, **Antenna Pattern **או **Far-field pattern**) מתאר את התלות הזוויתית של עצמת גלי רדיו הנפלטים מאנטנה או ממקור קורן אחר.

בתחומי הסיבים האופטיים, הלייזר וה-PIC , המושג עקום קרינה הוא שם נרדף לדפוס קרוב-רחוק ודפוס פרסנל. בהקשר זה, משמעו תלות המיקום של שדה אלקטרומגנטי בשדה הקרוב או תחום פרסנל במקור. דפוס שדה-קרוב מוגדר בדרך כלל על ידי מישור הממוקם אל מול המקור הקורן או משטח כדורי המקיף אותו.

## עקומים אופייניים
ממוזער|עקום קוטבי אופייני של אנטנה כיוונית המראה אונות. האונה הראשית (באדום) מצד ימין היא הגדולה ביותר בכיוון הרצוי, האונות האחרות (נקראות באנגלית Sidelobes), בדרך כלל מספר אונות צד ואונה אחורית, מייצגות קרינה בכיוונים לא רצויים בדרך כלל, עם אונה אחורית אופיינית גדולה יחסית.
שמאל|ממוזער|ייצוג מלבני, אפשרות נפוצה חלופית להצגה הקוטבית.

## קישורים חיצוניים

קטגוריה:סיבים אופטיים
קטגוריה:אנטנות
עונת 1966/1968 בליגה הלאומית

**עונת 1966/1968** (העונה הכפולה, שנקראה גם "ההקפאה") בליגה הלאומית הייתה העונה ה-12 של הליגה הלאומית כליגת הכדורגל הבכירה בישראל. החלטה על העונה הכפולה הייתה תוצאה של מספר סיבות, ביניהן רצון ההתאחדות למתן את הדרישות הכספיות של כדורגלני הליגה ולעזור לקבוצות לאזן את תקציבן, להפחית את האלימות במגרשים, לבלום את תופעת השחיתות ומכירת המשחקים ולאפשר לקבוצות לשלב שחקנים צעירים במהלך העונה. בתחילת העונה מועדוני מכבי והפועל שיחקו ביניהם. בסיום העונה התברר שמטרות לא הושגו, יתרה מכך נוכחות האוהדים במשחקים פחתה מאוד ומועדונים ספגו מכה כלכלית.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדירוג בטבלה על פי יחס שערים. הליגה כללה 16 קבוצות. הליגה החלה ב-17 בספטמבר 1966 ונמשכה עד ל-22 ביוני 1968. הקבוצות שעלו לליגה הלאומית לעונת 1966/1968 היו מכבי חיפה וסקציה נס ציונה. בתום העונה סיימה מכבי תל אביב במקום הראשון וזכתה באליפות. המבקיע המצטיין של העונה היה מרדכי שפיגלר ממכבי נתניה שכבש 38 שערים. 

בסיום העונה סקציה נס ציונה והפועל מחנה יהודה ירדו ליגה. הקבוצות שעלו לליגה הלאומית לעונת 1968/1969 היו הפועל כפר סבא ובית"ר ירושלים.  

לקראת סוף חודש מאי 1967, הופסקה הליגה בשל מלחמת ששת הימים וחודשה רק שלושה חודשים מאוחר יותר.

## טבלת הליגה

## קישורים חיצוניים
* סיכום סטטיסטי של העונה, מתוך עיתון מעריב, 24 ביוני 1968

קטגוריה:1966 בישראל: כדורגל
קטגוריה:1967 בישראל: ספורט
קטגוריה:1968 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1966
קטגוריה:תחרויות כדורגל ב-1967
קטגוריה:תחרויות כדורגל ב-1968
תחמסונים אוסטרליים

**תחמסונים אוסטרליים** (שם מדעי: Aegothelidae) היא משפחה של עופות דמויי תחמסים החיים ביערות הגשם באוסטרליה, באי גינאה החדשה ובאיים סביבם. ובתוכה סוג יחיד - **תחמסון אוסטרלי** (*Aegotheles*) בו 10 מינים. הם נחשבים לחלק מסדרת התחמסאים כשמיונים אחרים מסווגים אותם לסדרה בפנים עצמם - **תחמסונים אוסטרליים** (Aegotheliformes).

התחמסונים האוסטרליים הם קרובים רחוקים של התחמסאים ושל הסיסאים והקוליבראים והם בעלי גוף גדול עם מקור קצר חזק ומעוקל מעט, עיניים גדולות ונוצות אפורות שיכולות להתמזג ברקע. התחמסונים הם פעילי לילה שניזונים מחרקים מעופפים וביום נחים בקינם.

## מיני הסוג
*תחמסון ניו זילנדי (*Aegotheles novaezealandiae*) - נכחד
**Aegotheles savesi*
**Aegotheles insignis*
**Aegotheles tatei*
**Aegotheles crinifrons*
**Aegotheles cristatus*
**Aegotheles bennettii*
**Aegotheles affinis*
**Aegotheles wallacii*
**Aegotheles archboldi*
**Aegotheles albertisi*

## קישורים חיצוניים

קטגוריה:בעלי חיים שתוארו ב-1827
קטגוריה:טקסונים שתוארו בידי ניקולס אילוורד ויגורס
קטגוריה:תחמסאים
חיקוי לחיים

**חיקוי לחיים** (באנגלית: **Imitation of Life**) הוא סרט דרמה אמריקאי משנת 1959.

התסריט מבוסס על רומן בשם זה מאת הסופרת האמריקאית פאני הרסט שיצא לאור בשנת 1933.

שנה לאחר מכן הופק עיבוד קולנועי לרומן בכיכובה של קלודט קולברט. הרומן ושני הסרטים האלה דנים בתופעת הגזענות בחברה האמריקאית. הסרט מגולל את סיפורן של שתי נשים חד-הוריות ובנותיהן הבעייתיות בתקופה של גזענות, הטרדה מינית ודעות קדומות.

ב-2015 בחרה ספריית הקונגרס בסרט הזה לשימור בארכיון הסרטים הלאומי של ארצות הברית בגלל שהוא תרבותי, היסטורי ואסתטי כמו בסרט מ-1934.

סוזן קוהנר זכתה לרגל משחקה בסרט בפרס גלובוס הזהב לשחקנית המשנה הטובה ביותר - סרט קולנוע לשנת 1959 כן הייתה מועמדת באותה שנה ביחד עם חואניטה מור לפרס אוסקר לשחקנית המשנה הטובה ביותר.

## תקציר העלילה
קיץ 1947, חוף קוני איילנד. לורה מרדית' מחפשת אחרי בתה סוזי וביחד עם סטיב, צלם חובב (ג'ון גאווין), הם מוצאים אותה משחקת עם ילדה שחומה במקצת, שרה ג'יין. במהרה מצטרפת אליהם אשה שחורה, אנני ג'ונסון, אמה של שרה ג'יין (חואניטה מור). אנני היא אלמנה במצב כלכלי גרוע. לורה מציעה לה ולבתה לגור אצלם תמורת ניהול משק הבית והשגחה על סוזי.

לורה מנסה להתפרנס כאם חד הורית. הסוכן שלה (רוברט אלדה) משבץ אותה לתשדירי פרסומת תמורת התמסרות אך היא עומדת בנחישות נגד ההטרדות המיניות שלו. במשך הזמן היא פוגשת במחזאי מצליח (דן או'הרליהי) המציע לה תפקיד במחזה שלו. לורה מצליחה ובתוך עשר שנים היא הופכת לכוכבת בינלאומית בתיאטרון ובקולנוע. הקריירה שלה מנתקת אותה ממשפחתה ומסטיב. הילדות גדלות בהשגחת אנני. סוזי (סנדרה די) מתאהבת בסטיב שיכול להיות אביה. שרה ג'יין (סוזן קוהנר) נלחמת בתסביך הגזעי שלה. היא בת תערובת אך מבקשת להתקבל בחברה כלבנה. כשהחבר שלה פרנק (טרוי דונהיו) מגלה ששיקרה לו בדבר מוצאה, הוא מפליא בה את מכותיו. שרה ג'יין מתחילה להופיע במועדון לילה בתור רקדנית לבנה אבל כשאנני באה לבקר אותה מתגלה מוצאה והיא מפוטרת. היא עוברת ללוס אנג'לס ומתחילה לעבוד בשם בדוי כרקדנית במועדון לילה.

לורה שבה לביתה ומגלה את רגשותיה של סוזי כלפי סטיב. לאחר עימות עם סוזי המאשימה אותה כי זנחה את משפחתה למען הקריירה שלה וכי היא קרובה לאנני יותר ממנה, עוזבת סוזי את הבית ללמוד בקולג' בדנוור על מנת להתרחק מהבית. לורה מרגישה כאילו החיים שחייתה רחוק מהבית, ללא אהבה, היו חיקוי לחיים האמיתיים.

בינתיים אנני לוקה במחלה קשה ומבקשת לפני מותה לראות את שרה ג'יין. בעזרת בלש מאותרת שרה ג'יין ואנני טסה אליה. שרה ג'יין שוב מתכחשת אליה ואנני מציגה את עצמה לפני שותפתה לחדר של שרה בתור האומנת המשפחתית. רק בפרידה, לאחר חיבוק עם דמעות לוחשת שרה ג'יין "אמא" כדי שלא ישמעו.

לאנני נערכת הלוויה רבת משתתפים המתחילה בתפילת אשכבה בכנסייה. במעמד זה שרה מהליה ג'קסון את הגוספל Trouble of the World. הארון מוכנס למכונית אך לפני שדלתותיה נסגרות מסתערת אישה לעבר הארון, זו שרה ג'יין. היא נצמדת לארון ומבקשת סליחה מאמה. ללורה שבאה לקראתה היא אומרת: "אני הרגתי את אמא שלי".

## קישורים חיצוניים

* מהליה ג'קסון שרה Trouble of the World, באתר YouTube

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי 1959
קטגוריה:סרטי דרמה אמריקאיים
קטגוריה:סרטים אמריקאיים מבוססי ספרים
קטגוריה:סרטים העוסקים בגזענות
קטגוריה:סרטי אולפני יוניברסל
קטגוריה:סרטים בשימור ספריית הקונגרס
קטגוריה:סרטי סנדרה די
קטגוריה:סרטי פולחן
קטגוריה:סרטים המבוססים על רומנים אמריקאים
קטגוריה:סרטי דרמה רומנטית אמריקאיים
קטגוריה:סרטי דאגלס סירק
אנתוני מורו

**אנתוני ג'ארד מורו** (באנגלית: **Anthony Jarrad Morrow**, נולד ב-27 בספטמבר 1985) הוא כדורסלן עבר אמריקאי.

## קריירה
מורו השתתף בדראפט של שנת 2008, אך לא נבחר. הוא הצטרף לגולדן סטייט ווריורס בליגת הקיץ וב-24 ביולי הוחתם על חוזה. במשחקו הרביעי בעונה, שהיה המשחק הראשון בו עלה בחמישייה, קלע 37 נקודות והוסיף 11 ריבאונדים. את עונת הבכורה שלו סיים מורו כרוקי הראשון שמוביל את הליגה באחוזי קליעה מעבר לקשת ה-3 עם 46.7%. בסיום העונה הצטרף מורו בשנית לליגת הקיץ, במהלכה קלע 47 נקודות במשחק נגד ניו אורלינס הורנטס - שיא נקודות לשחקן בליגת הקיץ. במהלך עונתו השנייה בקבוצה פתח בחמישייה בלמעלה מ-50% מהמשחקים בהם שותף והעלה את ממוצע הנקודות שלו ל-13 נקודות.

בסיום עונת 2009/10 הועבר מורו בטרייד לניו ג'רזי נטס תמורת בחירת סיבוב שני בדראפט. בעונתו הראשונה בקבוצה שיחק בממוצע 32 דקות במשחק וקלע 13.2 נקודות, ההישגים הגבוהים בקריירה של השחקן. ב-3 בפברואר 2012 קלע מורו שיא קריירה של 42 נקודות בהפסד של קבוצתו למינסוטה טימברוולבס.

ביולי 2012 ביצעה ניו ג'רזי טרייד עם אטלנטה, במסגרתו ג'ו ג'ונסון הועבר לניו ג'רזי בתמורה לארבעה שחקנים שעברו להוקס, ביניהם גם מורו וג'ורדן פארמר. מורו התקשה למצוא את מקומו בקבוצה ומספר הדקות שקיבל ירד משמעותית, ביום האחרון של מועד ההעברות הועבר בטרייד לדאלאס מאבריקס תמורת דנטה ג'ונס. גם בדאלאס התקשה למצוא את מקומו ושותף רק ב-17 משחקים בהם קלע 2.3 נקודות בממוצע, הנתון הנמוך בקריירה. בסיום העונה עבר מורו לניו אורלינס פליקנס וחתם על חוזה מינימום לשנתיים, אך שיחק בקבוצה רק עונה אחת, לאחריה עבר לאוקלהומה סיטי ת'אנדר בה חתם על חוזה ל-3 עונות תמורת סכום של כ-10 מיליון דולר.

בעונת 2014/15 הפך להיות חלק קבוע מהרוטציה של סקוט ברוקס באוקלהומה סיטי והציג עלייה בדקות המשחק ובנקודות.

## סטטיסטיקת קריירה ב-NBA
### עונה סדירה

### פלייאוף

## קישורים חיצוניים

## הערות שוליים

קטגוריה:אמריקאים ילידי קרוליינה הצפונית
קטגוריה:שארלוט: אישים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני המכון הטכנולוגי של ג'ורג'יה
קטגוריה:כדורסלני גולדן סטייט ווריורס
קטגוריה:כדורסלני ניו ג'רזי נטס
קטגוריה:כדורסלני אטלנטה הוקס
קטגוריה:כדורסלני דאלאס מאבריקס
קטגוריה:כדורסלני ניו אורלינס פליקנס
קטגוריה:כדורסלני אוקלהומה סיטי ת'אנדר
קטגוריה:כדורסלני שיקגו בולס
קטגוריה:כדורסלני פורטלנד טרייל בלייזרס
קטגוריה:שחקני NBA שלא נבחרו בדראפט
קטגוריה:קרוליינה הצפונית: כדורסלנים
קטגוריה:כדורסלני ליגת ה-BIG3
קטגוריה:אמריקאים שנולדו ב-1985
עונת 1969/1970 בליגה הלאומית

**עונת 1969/1970** בליגה הלאומית הייתה העונה ה-14 של הליגה הלאומית כליגת הכדורגל הבכירה בישראל.

עונה זו הייתה הראשונה בה הוצהר כי הכדורגל בישראל הוא מקצועני וכי השחקנים מקבלים שכר על הופעתם בקבוצות. כמו כן, לראשונה הוחל בחישוב מיקום הקבוצות בליגה (במקרה של שוויון בנקודות) על פי הפרש שערים, ולא על פי ממוצע השערים שהיה נהוג עד עונת 1968/1969.

על ניצחון במשחק הוענקו שתי נקודות ונקודה בודדת הוענקה על תיקו. הליגה כללה 16 קבוצות. הקבוצות שעלו לליגה הלאומית לעונת 1969/1970 היו מכבי פתח תקווה ובית"ר תל אביב. העונה החלה ב-2 בנובמבר 1969 והסתיימה ב-2 במאי 1970. בתום העונה סיימה מכבי תל אביב במקום הראשון וזכתה באליפות בזכות הפרש שערים. המבקיע המצטיין של העונה היה משה רומנו משמשון תל אביב שכבש 15 שערים.

בסיום העונה מכבי יפו והפועל באר שבע ירדו ליגה. הקבוצות שעלו לליגה הלאומית לעונת 1970/1971 היו הפועל חדרה והפועל חולון.
## טבלת הליגה

## קישורים חיצוניים
* סיכום סטטיסטי של העונה, מתוך עיתון מעריב, 8 במאי 1970

## הערות שוליים

קטגוריה:1969 בישראל: כדורגל
קטגוריה:1970 בישראל: כדורגל
קטגוריה:עונות בליגה העליונה בכדורגל בישראל
קטגוריה:תחרויות כדורגל ב-1969
קטגוריה:תחרויות כדורגל ב-1970
גאורג וילהלם, דוכס בראונשווייג-לינבורג

**גאורג וילהלם, דוכס בראונשווייג-לינבורג** (בגרמנית: **Georg Wilhelm, Herzog zu Braunschweig und Lüneburg**; 26 בינואר 1624 – 28 באוגוסט 1705) היה דוכס דוכסות בראונשווייג-לינבורג, ואביה של סופיה דורותיאה, דוכסית בראונשווייג-צלה, אשתו של ג'ורג' הראשון, מלך בריטניה.

## ביוגרפיה
גאורג וילהלם נולד ב-26 בינואר 1624 בהרצברג על ההארץ, לגאורג, דוכס בראונשווייג-לינבורג, ולאנה אלאונורה מהסן-דרמשטדט, בתם של לודוויג החמישי, רוזן הסן-דרמשטדט ומגדלנה מברנדנבורג.

בשנת 1648 ירש אחיו כריסטיאן לודוויג, דוכס בראונשווייג-לינבורג את נסיכות לינבורג מדודם פרידריך הרביעי, דוכס בראונשווייג-לינבורג, ומסר לגאורג וילהלם את נסיכות קאלנברג.

בשנת 1665 מת כריסטיאן לודוויג, וגאורג וילהלם עלה במקומו לשלטון. אולם, בעקבות החלטתו של גאורג וילהלם להתחתן עם אלאונור ד'אסמיר ד'אולברוז בנישואים מורגנטיים, ויתר גאורג וילהלם על רוב נחלותיו, ואחיו יוהאן פרידריך, דוכס בראונשווייג-לינבורג עלה לשלטון במקומו.

בשנת 1682 התחתנה בתו של גאורג וילהלם סופיה דורותיאה עם אחיינו גאורג לודוויג, וכך הצליח גאורג לודוויג לאחד את כל חלקי הדוכסות. אמו של גאורג לודוויג התנגדה בהתחלה לשידוך משום שאמה של הכלה הייתה פילגש מהאצולה הנמוכה, אולם היא התרככה לבסוף כאשר הבינה את התועלת שהנישואים יביאו למשפחה.

בשנת 1689 מת יוליוס פרנץ, דוכס סקסוניה-לאוונבורג והשאיר אחריו רק שתי בנות, תוך שהוא מנסה לפני מותו לשנות את החוק הסאלי שהיה נהוג במדינה, כדי שבתו תוכל לרשת אותו. אולם, גאורג וילהלם שהיה מהטוענים לשלטון בדוכסות, פלש אליה וכבש אותה. לאחר מכן התנהל מאבק ירושה בינו לבין טוענים אחרים לכתר, עד שהושגה הסכמה בשנת 1693 לשלטונו של גאורג וילהלם.

גאורג וילהלם מת ב-28 באוגוסט 1705 בעיר וינהאוזן, ואחיינו גאורג לודוויג ירש את נחלותיו.

## אילן יוחסין

## קישורים חיצוניים

* 

קטגוריה:דוכסי בראונשווייג-לינבורג
קטגוריה:בית ולף
קטגוריה:בית הנובר
קטגוריה:ילידי 1624
קטגוריה:נפטרים ב-1705
גאט פון אברהם

**גאָט פון אברהם** (יידיש: **אלוהי אברהם**) היא תחינה אשכנזית קדומה ביידיש. במשך שנים רבות נהגו נשים ונערות בקהילות יהודיות רבות לאומרה עם צאת השבת לציון צאת השבת וכבקשה לקראת השבוע החדש.

כיום נהוג בקהילות אחדות ובחלק מן החסידויות להתפלל תפילה זו לפני ההבדלה.

גדול הזמר החסידי אברהם פריד ביצע את הבקשה בתור שיר שהוכנסו לאלבום "בין כך ובין כך".

## מקור התפילה ומחברה
זו התפילה הנפוצה ביותר ביידיש ומקרה נדיר של טקסט יידישאי שנכנס לקאנון הליטורגי, והיא זכתה במשך הדורות ללחנים רבים.

בחלק מסידורי התפילה מיוחסת התפילה בטעות לרבי לוי יצחק מברדיצ'ב, אולם היא מופיעה בסידורים מוקדמים זמן רב לתקופתו. הפעם הראשונה בה היא מופיעה היא בברכת המזון שנדפסה בקרקוב שנ"ז 1597, שם נדפסה בנוסח קצר יותר מהנוסח הנפוץ היום:
שמאל|ממוזער|296x296px|הנוסח כפי שנדפס בברכת המזון שנ"ז

### תרגום

## נוסח התפילה
לתפילה מספר גרסאות, להלן אחת המאוחרות והנפוצות שבהן:

### תרגום התפילה לעברית

## קישורים חיצוניים

* אברהם פריד, G-d of Avraham, באתר YouTube
* ביצוע מוקלט של השיר. מבצעים: ג’ורג’ט (טובה) ויגודה ואחיה משה אורן לבית טננבוים; מתוך: "משפחת טננבוים: שירים", 2010, מס' 1. באתר מחלקת המוזיקה של הספרייה הלאומית
* מאמע זאגט "גאט פון אברהם" (פריט 5), מתוך שירי איציק מאנגר
* 

## הערות שוליים

קטגוריה:זמירות ופיוטים למוצאי שבת
קטגוריה:מוצאי שבת
קטגוריה:ספרות יידיש
קטגוריה:תפילות ביהדות
קטגוריה:יצירות שמחברן אינו ידוע
קטגוריה:שלושת האבות
וולפגנג פרומל

**וולפגנג פרומל** (בגרמנית: **Wolfgang Frommel**; 1902, קרלסרוהה – 1986), היה סופר וחסיד אומות העולם מגרמניה.

## קורות חיים
פרומל נולד  במשפחה פרוטסטנטית דתית. הוא למד בהיידלברג לימודים גרמניים, פדגוגיה ותאולוגיה. בין רעיו ללימודים היו היסטוריון האמנות וילהלם פרנגר  והעיתונאי ופעיל ה-SPD תאודור האובך . הוא ייסד עם חבריו קבוצת סטודנטים סוציאליסטים. בתקופה זו התוודע לכתביו של המשורר שטפן גאורגה ועוצבה חברותו עם פרסי גוטהיין . עוד למד פרומל בוורטהיים על מיין  שבבאדן-וירטמברג. בשנת 1932 פרסם ספר נגד הנאציזם בשם "ההומניזם השלישי" (Der Dritte Humanismus) וב-1933 הגיש תוכניות ברשתות רדיו בדרום גרמניה ובברלין. בתוכניתו הייתה פינה בשם "הטוב ביותר באומה" (Die Besten der Nation) ובין אורחיו בפינה זו היו יהודים בשמות בדויים. המהדורה השלישית של ספרו, שנועדה להופיע בשנת 1935, הוחרמה על ידי הנאצים ופעילותו ברדיו הופסקה. בתקופה זו של ראשית שלטון הנאצים חי במשך כשנה בביתה של משפחה יהודית בברלין. ב-1936 עבר לבזל, משם לפירנצה ומשם לפריז.

### בתקופת מלחמת העולם השנייה
בתקופת מלחמת העולם השנייה, לאחר כיבוש הולנד בידי גרמניה, שהה פרומל בהולנד ולא יכול היה לחזור לפריז. בתקופת שהותו בהולנד היה חברו של הצייר מקס בקמן . כמו כן היה מעורב במאמצים להצלת יהודים באמסטרדם. בין היתר סייע בהצלתם של ילדים יהודים מבית יתומים שהפעילו קווייקרים אנגלים, בית יתומים שהגרמנים הכובשים השתלטו עליו. בין היתר הציל פרומל את הילד היהודי קלאוס ויקטור בוק , בכך שהעבירו למסתור אל האחים יאן וכריס דקר (Jan and Chris Dekker). אלה העבירוהו לאמם, גברת דקר-מאטהויס (Dekker-Maathuis), בברגן שבצפון הולנד. עד שחרור הולנד דאג פרומל לבוק, שעבר בין מספר מקומות מסתור.

כמו כן הסתיר פרומל יהודים בביתו, בהם שני אחים וילד יהודי שהיה חולה בסכיזופרניה. פרומל מצא מסתור גם לסופר ההולנדי היהודי ויקטור ואן פריסלנד (Victor van Vriesland) ולאמן והמשורר בורי-וונגטשובסקי (Buri-Wongtschowski), אותו הכיר פרומל עוד בגרמניה.

### לאחר המלחמה
לאחר המלחמה חי פרומל בהולנד, פרסם סיפורים בשמות בדויים ויסד את כתב העת הספרותי Castrum Peregrini . 

בשנת 1973 הכיר יד ושם בוולפגנג פרומל בתור חסיד אומות העולם.

## קישורים חיצוניים
* 

קטגוריה:גרמנים חסידי אומות העולם
קטגוריה:מצילים בשואה: הולנד
קטגוריה:גרמנים שנולדו ב-1902
קטגוריה:גרמנים שנפטרו ב-1986
בסיס גדנ"ע שדה בוקר

**בסיס גדנ"ע שדה בוקר** הוא בסיס גדנ"ע השוכן בסמוך למדרשת בן-גוריון שבשדה בוקר.
## שגרת מחנה
בבסיס משרתות מפקדות נוער, ומגיעים אליו תלמידי כיתה י"א לביצוע אימון התנסות בחיי הטירונות.

האימון כולל: שגרת מחנה, מאפייני משמעת צבאית, אימוני שדאות, שיעורי נשק, מטווח ומורשת קרב לקראת הגיוס לצה"ל.

## הכשרה
**מפקדות הנוער** בבסיסים עוברות הכשרה הכוללת טירונות וקמ"ד (קורס מפקדות נוער) בסיס בבה"ד החינוך, שבעיר הבה"דים. ההכשרה אורכת כשלושה חודשים ובתוכם תרגיל אמצע (4 ימים) ותרגיל סוף (5 ימים).

**[[מפקדת מחלקה|מ"מ]] [[גדנ"ע]]**- לתפקיד המ"מ בבסיסי הגדנ"ע מגיעים מפקדות נוער ומש"קיות הו"ד שנמצאו מתאימות לקצונה. בהכשרת המ"מ שני חלקים: בחלק הראשון עוברים הצוערים קורס קצינים במגמת נחשון/ מעוז בבה"ד 1 ובחלק השני עוברים השלמת מ"מ גדנ"ע בבה"ד החינוך. ההכשרה כוללת תרגיל אמצע ותרגיל סוף, כשבוע כל תרגיל.

## היסטוריה
הבסיס הוקם בשנת 1962 כחלק מחזונו של דוד בן-גוריון: להכשיר גדודי נוער, כדי שגם הנוער יוכל לאייש את הצבא בזמן מלחמה. הבסיס הוקם בשטח מדרשת שדה בוקר ובשנת 1972 הועבר למקומו הנוכחי בסמוך למדרשה.

## קישורים חיצוניים
* שבוע אימון התנסות בגדנ"ע - מידע כללי, באתר חיל החינוך והנוער
* על בסיס גדנ"ע שדה בוקר, באתר חיל החינוך והנוער
* יואב איתיאל, חן אברמוביץ’, תלמידי תיכון הרביצו למפקדיהם החיילים בשבוע גדנ’’ע, באתר מגזין

שדה בוקר
קטגוריה:שדה צין
קטגוריה:גדנ"ע
קטגוריה:שדה בוקר
גי דליל

**גי דליל** (נכתב גם **דה-ליל**; בצרפתית-קנדית: **Guy Deslile**; נולד ב-19 בינואר 1966) הוא קריקטוריסט ואנימטור מקוויבק סיטי, הידוע בעיקר בזכות הרומנים הגרפיים שלו בהם הוא תיעד את מסעותיו לשנג'ן (2000), פיונגיאנג (2003), מיאנמר (2007) וירושלים (2011).

## ביוגרפיה
דליל למד אנימציה במכללת שרידן באוקוויל, עיר קטנה במחוז אונטריו, קנדה. לאחר סיום לימודיו עבד באולפן האנימציה "CinéGroupe" במונטריאול, ולאחר מכן באולפנים שונים בקנדה, גרמניה, צרפת, סין וקוריאה הצפונית. את חוויותיו כמפקח באולפני אנימציה באסיה הוא העלה על הכתב בשני רומנים גרפיים, "שנג'ן" (2000) ו"פיונגיאנג: מסע בצפון קוריאה" (2003). שני הספרים יצאו לאור בצרפתית בהוצאת חברת הקומיקס "L'Association" ותורגמו לשפות רבות, בהן אנגלית, גרמנית, איטלקית, פולנית, צ'כית, ספרדית, פורטוגזית ופינית.

הספר "פיונגיאנג: מסע בצפון קוריאה" נבחר על ידי המגזין "רולינג סטון" כאחד הרומנים הגרפיים הטובים ביותר. תוכננה גם הפקת סרט על בסיס הספר, בכיכובו של סטיב קארל, אך היא בוטלה בדצמבר 2014 בעקבות מתקפת ההאקרים על סרטי סוני.

דליל השתתף בכנס "בין האישי לפוליטי: קומיקס וקריקטורה מכאן" שנערך בבצלאל בשנת 2008, והוצגו בו איוריו מקוריאה הצפונית.

דליל נשוי לנאדז', הפעילה בארגון "רופאים ללא גבולות", ונסע עמה במסגרת עבודתה למיאנמר. את חוויותיו במיאנמר הוא העלה על הכתב ברומן הגרפי "יומני בורמה" (2007).

בשנת 2009 דליל שהה עם אשתו ושני ילדיו במשך שנה בשכונת בית חנינא שבמזרח ירושלים, ואת חוויותיו הוא העלה על הכתב ברומן הגרפי "ירושלים: יומנים מעיר הקודש" (2011). בין השאר מתאר דליל בספר את הרגשתו בתקופת מבצע עופרת יצוקה, וכן מפגשים רבים עם ישראלים ועם פלסטינים. גם ספר זה תורגם לשפות רבות. הספר היה לרב-מכר בצרפת, וזכה בפרס "אלבום השנה" בפסטיבל הקומיקס באנגולם בשנת 2012.

באוקטובר 2014 השתתף ב"פסטיבל הקומיקס הפלסטיני הראשון" בבית לחם.

דליל מתגורר כיום במונפלייה, צרפת.

## ביבליוגרפיה
ספריו, שיצאו לאור בצרפתית:
* Réflexion (1996)
* Aline et les autres (1999)
* Shenzhen (2000)
* Inspecteur Moroni 1 : Premiers pas (2001)
* Albert et les autres (2001)
* Inspecteur Moroni 2 : Avec ou sans sucre (2002)
* Comment ne rien faire (2002)
* Pyongyang (2003)
* Inspecteur Moroni 3 : Le Syndrome de Stockholm (2004)
* Louis au ski (2005)
* L'Association en Inde (2007)
* Chroniques birmanes (2007)
* Louis à la plage (2008)
* La maison close (2010)
* Chroniques de Jérusalem (2011); ערך מורחב – **[[ירושלים: יומנים מעיר הקודש]]**
* Le guide du mauvais père tome 1 (2013)
* Le guide du mauvais père tome 2 (2014)
* Le guide du mauvais père tome 3 (2015)

תרגומי ספריו לאנגלית:
* Pyongyang: A Journey in North Korea (2005)
* Shenzhen: A Travelogue from China (2006)
* Aline and the Others (2006)
* Albert and the Others (2008)
* Burma Chronicles (2008)
* Jerusalem: Chronicles from the Holy City (2012)
* A User's Guide to Neglectful Parenting (2013)
* Even More Bad Parenting Advice (2014)
* The Owner's Manual to Terrible Parenting (2015)

## קישורים חיצוניים

* 

* 
* 
* 

## הערות שוליים

קטגוריה:אמנים קנדים
קטגוריה:קומיקסאים קנדים
קטגוריה:קנדים שנולדו ב-1966